তাছাড়া নায়-অন্যায় বিচারে মাকিনীদের বিচারবোধ ও বিচারের মানদন্ডই ভিন্ন। কোনটি ন্যায় আর কোনটি অন্যায় তারা সেটি নির্ধারণ করে নিজেদের স্বার্থ কতটা উদ্ধার হবে তা দেখে। অতীতে মার্কিন প্রশাসন চিলির জেনারেল আগাস্টা পিনোশের ন্যায় অতি বর্বর ডিক্টেটরকেও নিন্দা করতে রাজী হয়নি। বরং তাকে সর্বপ্রকার সাহায্য দিয়েছে। কারণ সে ছিল মার্কিনী স্বার্থের পাহারাদার। হাজার হাজার বিরোধী দলীয় নেতাকর্মী তার হাতে নিখোঁজ ও নিহত হয়েছে।মার্কিনী স্বার্থের তেমন অসংখ্য পাহারাদার রয়েছে মিশরীয় সেনাবাহিনীতেও। মার্কিন সরকারের সকল দরদ তো এ পাহারাদের প্রতিই,মিশরের জনগণ বা সেদেশের প্রেসিডেন্টের প্রতি নয়। তাই রিপাবলিক পার্টির সেনেটর মিস্টার টেড ক্রুজ সম্প্রতি “ফরেন পলেসি জার্নালে এক উপসম্পাদকীয় লিখে প্রেসিডেন্ট বারাক ওবামাকে দোষারোপ করেছেন,তিনি কেন প্রেসিডেন্ট মুরসীকে উৎখাতের দাবী পূর্বে জানাননি। অপরদিকে “দি ওয়াল স্ট্রিট জার্নাল” ওয়াইট হাউজ কতৃপক্ষের কাছে দাবী জানিয়েছে,নতুন জেনারেলগণ যদি পিনোশের নীতিকে অনুসরণ করে তবে তাদের প্রতি যেন সর্বপ্রকার সাহায্য অব্যাহত রাখা হয়। পিনোশের অপর অর্পিত এজেন্ডা ছিল বামপন্থিদের নির্মূল করা। আর এখন মার্কিনীদের এজেন্ডা হলো ইসলামপন্থিদের নির্মূল –যেটি তারা ৪০টি দেশের সেনাবাহিনীকে সাথে নিয়ে এখনো অবিরাম চালিযে যাচ্ছে আফগানিস্তানে। ইসলামপন্থিদের নির্মূলে যারাই মার্কিনীদের সহায়তা দিবে তাদের সহায়তাই দেয়াই মার্কিনীদের নীতি। তেমনি একটি নীতি অনুসরণ করার কারণেই শেখ হাসিনার সরকার পশ্চিমা বিশ্বের কাছে এত প্রিয়। বরং তাদের ক্ষমতায় বসানোও হয়েছিল তেমন একটি নীতিকে বাস্তবায়ীত করার স্বার্থে। গত ৫ ও ৬ই মে’র দিবাভাগে ও রাতে ঢাকায় হিফাজতে ইসলামের হাজার নেতাকর্মীদের আহত ও নিহত করা হলেও মার্কিন প্রশাসন থেকে তাই হাসিনা সরকারকে কোন নিন্দাবাদ জানানো হয়নি। একই কারণে বারাক ওবামাও এ অবধি মিশরের সামরিক অভ্যুত্থানের নেতাদের কোনরূপ নিন্দাবাদ জানাননি।